《送别傅郎中安道持节闽中》
宋代·林光朝

忽然乡思若为收，莫到三茅最上头。
二月乐瓯看负弩，一天南荡想行舟。
过家上冢从今数，落絮飞花合昼游。
料得甘泉来奏计，定应前席莫迟留。

作者简介：（1114—1178）宋兴化军莆田人，字谦之，号艾轩。孝宗隆兴元年进士。通《六经》，从学者众，南渡后以伊、洛之学倡行东南者，自光朝始。累官国子司业兼太子侍读，出为广西提点刑狱，移广东，曾率郡兵击败入境之茶民军。召为国子祭酒，除中书舍人。后出知婺州，引疾提举兴国宫。卒谥文节。有《艾轩集》。